Frø

Frø er en formeringsenhet hos planter, som ved kontakt med jord kan frembringe en ny plante (frøplanter). Frø inneholder en kime, som er et «plantefoster», altså en eggcelle som er befruktet av en sædkjerne. Som regel er kimen forsynt med opplagsnæring og et eller flere beskyttende, ytre lag (frøskall). Opplagsnæringen består av to sentralkjerner som har smeltet sammen med en andre sædkjerne og blitt til frøhvite. Hos bær eller steinfrukter som har en hard frøkapsel kalles det en kjerne.

Frø finnes i mange størrelser og former, og tilmed i så små utgaver at de helt mangler opplagsnæring (se Orkide). Også erter er frø, men alle frø kan ikke derfor kalles erter. Ertefrøene er relativ store og runde i formen.

Dyr som primært eter frø er granivore (frøpredatorer) og kalles frøetere, noe som blant annet er vanlig blant mange fugler.

 Se også 
 Spore (formering)
 Kjønnet formering
 Bestøvning
 Spiring
 Svalbard globale frøhvelv

 Referanser 
Institutt for biovitenskap (2011) Granivor. Det matematisk-naturvitenskapelige fakultet, UiO, 4. feb. 2011.

SNL (2020) frø i Store norske leksikon på snl.no. Hentet 20. desember 2020 fra https://snl.no/fr%C3%B8

 Eksterne lenker 


Kategori:Plantemorfologi
Kategori:Formering